**THIRRJE PËR SHPREHJE TE INTERESIT**

Me qëllim të mbështetjes së aftësisë konkurruese të sektorit agro-rural, rritjen e prodhimit dhe të produktivitetit, përmirësimin e sigurisë së ushqimit, përdorimin e teknologjisë moderne, diversifikimin e aktiviteteve në ferma dhe biznese rurale, mbrojtja e mjedisit dhe të resurseve natyrore dhe krijimin e vendeve të punës – organizatat: Kosova Women 4 Women (K-W4W) së bashku me Programin për të Drejta Civile në Kosovë (CRPK) dhe CARE International të financuara nga BMZ (EG) shpall thirrjen për shprehje të interesit për gratë në sektorin e bujqësisë.

Të drejtë aplikimi kanë startup bizneset si dhe bizneset ekzistuese, por prioritet do kenë startup bizneset.

Projekti IWKA - Përfshirja e grave në agrobiznesin e Kosovës - Përmirësimi i statusit ekonomik dhe social të grave në Kosovë duke mbështetur agrobiznesin e udhëhequr nga gratë, synon fuqizimin e grave në rrezik të varfërisë dhe të grave të kthyera përmes përvetësimit të aftësive bujqësore, në komunën e Prishtinës, Graçanicës, Ferizajit dhe Junikut. Projekti financohet nga Ministria Federale Gjermane për Bashkëpunim dhe Zhvillim Ekonomik (BMZ) përmes Engagement Global GgmbH, dhe implementohet nga CARE International dhe organizatat partnere lokale: Kosova-Women 4 Women (K-W4W) dhe Programi për të Drejta Civile në Kosovë (CRPK).

Objektivat kryesore të projektit janë:

1. Gratë të menaxhojnë biznesin e tyre bujqësor (mikro) dhe të përmirësojnë pozicionin e tyre vendimmarrës brenda familjeve, komunitetit dhe shoqërisë përkatëse.

2. Avokimi: Shoqëria kosovare dhe aktorët politikë janë të sensibilizuar ndaj nevojave dhe rreziqeve specifike gjinore e të të kthyerve dhe ndaj mundësive për gratë në sektorin e bujqësisë.

Grupi i synuar direkt i projektit përfshin gratë e pafavorizuara, të cenuara në zonat rurale të Kosovës, ku disa prej tyre janë gra të kthyera nga vendet perëndimore dhe shumë te tjera pjesëtare të komunitetit RAE.

**Sektoret e sygjeruar, por jo te limituar:**

Pemëtari dhe Perimtari; Prodhimi i qumështit duke perfshire pikat grumbulluese të qumështit, procesimin dhe paketimin; Shpezëtari; Grumbullimi dhe përpunimi i produkteve jo drurore të pyllit përfshirë bimët mjeksore dhe aromatike; Bletari; Përpunimi i prodhimeve bujqësore; Brendimi dhe Marketingu; Prodhimet organike; Blegtoria

Të gjitha procedurat e aplikimit dhe dokumentacionin e nevojshëm, mund t’a gjeni në ueb- faqën [www.k-w4w.org](http://www.k-w4w.org).

**Thirrja për aplikim është e hapur prej datës 03.08.2022 deri me 18.09.2022 ora 15:00**

**Aplikacionet duhet të sjellen fizikisht dhe te mbyllura në zyret e K-W4W**

**Kontakti dhe vendi informues lidhur me aplikimin**

|  |
| --- |
| **Kosova-Women 4 Women**  **Adresa: (Arbëria III,Kosturi nr. 69 - 10,000 Prishtinë**  Nga e hëna deri të premten nga ora 10:00 – 15:00 tel +383 (0)45 266 267 |